Helgi Seljan uppfræddi rúmensku sjónvarpsmennina um hvernig búið væri að erlendu verkafólki á Íslandi . Tveir sjónvarpsfréttamenn frá rúmönsku sjónvarpsstöðinni Pro Tv fóru af landi brott í dag . Þeir höfðu þá dvalið hér í um viku við að safna efni í viðamikla umfjöllun um aðbúnað rúmanskra verkamanna á Íslandi . Meðal þeirra sem þeir ræddu sérstaklega við eru Drífa Snædal forseta ASÍ og Helga Seljan sjónvarpsmann . „ Já , þeir ætla að vera með fréttaskýringar um ástandið á Íslandi , “ segir Helgi aðspurður um hvaða erindi þeir hafi verið að reka hér á landi . Fyrir um ári fjallaði Helgi Seljan í afhjúpandi Kveiksþætti um aðbúnað erlendra verkamanna á Íslandi sem töldu sig grátt leikna af starfsmannaleigum á Íslandi . Því var það svo að rúmönsku sjónvarpsmennirnir töluðu við Helga . Rúmenskur verkamaður á Íslandi . Rúmenar hafa bundist samtökum í landi sínu og leita réttar síns , en þeir telja sig illa svikna í samskiptum við starfsmannaleigur.visir / sigurjón „ Þetta kom mér á óvart , því um er að ræða stærstu sjónvarpsstöð í Rúmeníu , að þeir meti það svo að fram séu komnar svo margar frásagnir frá rúmenskum verkamm 0 nnum sem hafa orðið undir á íslenskum vinnumarkaði að vert væri að gera sér sérstaka ferð til að ræða við bæði Rúmena sem eru hérna ennþá og svo til að kynna sér þessa sögu , “ segir Helgi . Höldum alltaf að við séum betri en aðrir Hann segir þeir Rúmenar sem hér hafa verið við störf hafi bundist sérstökum samtökum . „ Já , eftir að þeir fóru heim . Þeir vilja sækja rétt sinn . Margir þeirra eiga óuppgerð laun og telja sig illa svikna . Þeir hafa verið að leita réttar síns meðal annars í gegnum sendiherra Rúmeníu á Íslandi og svo hafa þeir leitað á náðir Evrópuþingsins . Það vakti athygli þessarar fjölmiðlamanna sem komu hér og voru í viku að vinna að þessari fréttaskýringu . “ Helgi Seljan segir það alltaf koma jafn flatt uppá Íslendinga þegar orðsporið bíður hnekki á erlendri grundu . Helgi segir það athyglisvert að alltaf skuli það koma Íslendingum jafn mikið á óvart þegar orðspori lands og þjóðar sé í háska á erlendum vettvangi . „ Alltaf jafn sjokkerandi . Hér sitjum við og látum eins og við séum alltaf aðeins skárri en hinir . Búum við þann furðulega barómeter . Þó erum við alltaf að reka okkur á að kannski erum við það ekkert alltaf . “ Þekkt fólk í þjónustu Eldum rétt Þessu tengt þá hefur Efling nú sent frá sér harðorða yfirlýsingu og birt á heimasíðu sinni þar sem fullyrt er að Eldum rétt hafi sagt ósatt um viðskipti sín við starfsmannaleigu . Sólveig Anna Jónsdóttir . Efling hefur sent frá sér tilkynningu þar sem þau fordæma meðal annars þekkta einstaklinga úr skemmtanaiðnaðinum svo sem Ilmi Kristjánsdóttur , MC Gauta og Sölku Sól fyrir að reka erindi Eldum rétt.visir / vilhelm Þar er fullyrt að þjónustukaup Eldum rétt af „ hinni alræmdu starfsmannaleigu Menn í vinnu voru margfalt umfangsmeiri en framkvæmdastjóri hefur fullyrt . “ Þar segir jafnframt að starfsmannaleigan hafi verið kærð til héraðssaksóknara fyrir mansal og fleiri gróf brot . „ Eldum rétt neitar enn , eitt notendafyrirtækja , að rétta hlut rúmenskra verkamanna sem þjónustuðu fyrirtækið á sama tíma og þeir urðu fyrir grófum réttindabrotum . “ Í yfirlýsingu Eflingar , sem er afdráttarlaus , segir fremur nöturlega meðal annars : „ Eldum rétt rekur nú auglýsingaherferð með þekktum einstaklingum úr skemmtanaiðnaðinum , þar á meðal Emmsjé Gauta , Sölku Sól og Ilmi Kristjánsdóttur . “ Aðstoðarframkvæmdastjóri ASÍ segir starfsmannaleigur hér á landi margar sýna einbeittan brotavilja gagnvar starfsmönnum og íslenskum skattayfirvöldum .